**Likumprojekta „Grozījums Noziedzīgi iegūtu līdzekļu legalizācijas un terorisma finansēšanas novēršanas likumā” sākotnējās ietekmes novērtējuma ziņojums**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva:  1. likumprojekts „Grozījumi Krimināllikumā”;  2. likumprojekts „Grozījumi Kriminālprocesa likumā” (kas tiek virzīti vienlaikus ar šo likumprojektu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Krimināllikumā (turpmāk – KL) un Kriminālprocesa likumā (turpmāk – KPL) ir paredzēti trīs mantas konfiskācijas veidi:  1) mantas konfiskācija kā papildsods;  2) noziedzīgi iegūtas mantas konfiskācija un  3) lietisko pierādījumu un dokumentu konfiskācija.  Saskaņā ar šobrīd spēkā esošo tiesisko regulējumu (KPL 355. pantu) manta ir atzīstama par noziedzīgi iegūtu, ja personas īpašumā vai valdījumā tā tieši vai netieši nonākusi noziedzīgā nodarījuma rezultātā. Tāpat KPL ir paredzēta noziedzīgi iegūtas mantas prezumpcija.  Prof. Ā. Meikališas un prof. K. Stradas – Rozenbergas veiktajā pētījumā „Mantas konfiskācijas tiesiskais regulējums Latvijā un Eiropas Savienībā, tās izpildes mehānisma efektivitātes nodrošināšana”[[1]](#footnote-1) secināts, ka visi krimināltiesiskās konfiskācijas veidi (mantas konfiskācija kā sods, ja no tās nenotiek atteikšanās, noziedzīgi iegūtas mantas konfiskācija un noziedzīgā nodarījumā izmantotas vai radītas mantas konfiskācija) jāparedz un to saturs jānosaka materiālo tiesību normās – KL.  Ievērojot minēto, ir izstrādāts likumprojekts „Grozījumi Krimināllikumā”, ietverot tajā jaunu nodaļu „Mantas īpašā konfiskācija”, kurā cita starpā paredzēts ietvert skaidru regulējumu attiecībā uz noziedzīgi iegūtas mantas konfiskācijas tiesisko pamatu, kā arī ietverot noziedzīgi iegūtas mantas, ar noziedzīgu nodarījumu saistītās mantas un noziedzīga nodarījuma izdarīšanas priekšmeta definīcijas un mantas īpašās konfiskācijas aizstāšanas nosacījumus. Savukārt ar likumprojektu „Grozījumi Kriminālprocesa likumā” paredzēts sakārtot procesuālo regulējumu attiecībā uz noziedzīgi iegūtas mantas konfiskāciju, tai skaitā attiecībā uz mantas atzīšanu par noziedzīgi iegūtu, kā arī rīcību ar konfiscēto noziedzīgi iegūto mantu.  Noziedzīgi iegūtu līdzekļu legalizācijas un terorisma finansēšanas novēršanas likuma 4. pantā šobrīd ir noteikts, ka līdzekļi atzīstami par noziedzīgi iegūtiem, ja personas īpašumā vai valdījumā tie tieši vai netieši iegūti noziedzīga nodarījuma rezultātā, ka arī citos Kriminālprocesa likumā noteiktajos gadījumos. Ar terminu “noziedzīgi iegūti līdzekļi” saprot Kriminālprocesa likumā lietoto terminu “noziedzīgi iegūta manta, arī finanšu līdzekļi”. Tāpat minētajā pantā norādīts, ka, papildus Kriminālprocesa likumā noteiktajam, par noziedzīgi iegūtiem līdzekļiem uzskatāmi arī citi šā panta trešajā daļā norādītie līdzekļi.  Tā kā turpmāk noziedzīgi iegūtas mantas definīcijas un noziedzīgi iegūtas mantas konfiskācijas tiesiskais pamats būs noteikts KL, nepieciešams precizēt Noziedzīgi iegūtu līdzekļu legalizācijas un terorisma finansēšanas novēršanas likuma 4. pantā dotās atsauces uz KPL, aizstājot tās ar atsaucēm uz KL.  Likumprojektos „Grozījumi Kriminālprocesa likumā” un „Grozījumi Krimināllikumā”, kas tiek virzīti vienlaikus ar šo likumprojektu, ir iestrādātas normas, lai pārņemtu 2014. gada 19. maijā spēkā stājušos Eiropas Parlamenta un Padomes 2014. gada 3. aprīļa Direktīvu 2014/42/ES par nozieguma rīku un noziedzīgi iegūtu līdzekļu iesaldēšanu un konfiskāciju Eiropas Savienībā, kuras pārņemšanas termiņš ir 2016. gada 4. oktobris. Tādējādi arī minētajos likumprojektos ir paredzēts spēkā stāšanās datums – 2016. gada 1. oktobris. Ņemot vērā to, ka likumprojekti „Grozījumi Krimināllikumā” un „Grozījumi Kriminālprocesa likumā” ir saistīti ar šo likumprojektu un virzāmi vienlaicīgi, ir nepieciešams arī noteikt, ka likums „Grozījums Noziedzīgi iegūtu līdzekļu legalizācijas un terorisma finansēšanas novēršanas likumā” stājas spēkā 2016. gada 1. oktobrī. |
| 3. | Projekta izstrādē iesaistītās institūcijas | Ievērojot to, ka likumprojekts izstrādāts, lai precizētu atsauces uz citiem likumiem, likumprojekta izstrādē citas institūcijas nav iesaistītas. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| *Likumprojekts šo jomu neskar* | | |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| *Likumprojekts šo jomu neskar* | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar šo likumprojektu ir izstrādāti un tiek virzīti šādi likumprojekti:  1) „Grozījumi Krimināllikumā”;  2) „Grozījumi Latvijas Sodu izpildes kodeksā”;  3) „Grozījumi Civilprocesa likumā”;  4) „Grozījumi Kriminālprocesa likumā”;  5) „Noziedzīgi iegūtas mantas konfiskācijas izpildes likums”;  6) „Grozījumi likumā „Par nekustamā īpašuma nodokli””;  7) „Grozījumi Transportlīdzekļaekspluatācijas nodokļa un uzņēmumu vieglo transportlīdzekļu nodokļa likumā”;  8) „Likvidācijas kā piespiedu ietekmēšanas līdzekļa izpildes likums” (atbalstīts Ministru kabineta 2015. gada 4. augusta [sēdē (protokols](http://titania.saeima.lv/LIVS12/saeimalivs12.nsf/0/06833C2AF6689FCAC2257E9E002A8362?OpenDocument#c) Nr. 37 32. §)). |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” tika ievietots Tieslietu ministrijas interneta mājaslapā 2015. gada 23. aprīlī sadaļā „Sabiedrības līdzdalība”. |
| 3. | Sabiedrības līdzdalības rezultāti | Viedokļi par likumprojektu izteikti netika. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noziedzīgi iegūtu līdzekļu legalizācijas novēršanas dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas veidotas netiek; funkciju un uzdevumu apjoms nepalielinās. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

25.05.2016. 12:46

846

I. Rudzīte

67036931, Inese.Rudzite@tm.gov.lv

1. Prof. Ā. Meikališa, prof. K. Strada – Rozenberga. „Mantas konfiskācijas tiesiskais regulējums Latvijā un Eiropas Savienībā, tās izpildes mehānisma efektivitātes nodrošināšana”. pieejams Tieslietu ministrijas mājaslapā (<http://www.tm.gov.lv/lv/> ministrija/imateriali/MantKonf.pdf) [↑](#footnote-ref-1)